Քրիստոսն այն ժամանակ պատարագվեց խաչի վրա, այսօր էլ պատարագվում է եկեղեցիներում՝ քառանկյուն սուրբ Սեղանի վրա: Այն ժամանակ Գողգոթայում Իր Մարմինն ու Արյունը զոհաբերեց մարդկության մեղքերի քավության եւ թողության համար: Այսօր էլ պատարագի ժամանակ պատարագվում են հացն ու գինին, որոնք աղոթքներով Աստծո կողմից փոխակերպվում են Քրիստոսի Մարմնի եւ Արյան: Քրիստոսը զգուշացնում է Ավետարանում. «Եթե չուտեք Մարդու Որդու Մարմինը եւ չըմպեք Նրա Արյունը, ձեր մեջ կյանք չեք ունենա» (Հովհ. Զ 54):